Odločba Komisije

z dne 24. julija 1995

o vzorcih veterinarskih spričeval za živali za trgovanje s semenom kopitarjev

(Besedilo velja za EGP)

(95/307/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/65/EGS z dne 13. julija, o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS [1], kakor je bila nazadnje spremenjena z Odločbo Komisije 95/176/ES 2 in zlasti člena 11(2) Direktive,

ker so pogoji za trgovanje s semenom kopitarjev določeni z Direktivo Sveta 92/65/EGS; ker je torej treba opredeliti, skladno z zahtevami navedene direktive, vzorce veterinarskih spričeval za trgovanje s svežim, ohlajenim in zamrznjenim semenom kopitarjev;

ker so nekatere nalezljive bolezni kopitarjev prenosljive s semenom; ker so zato potrebne podrobne zdravstvene preiskave za identifikacijo takih bolezni, ki se morajo izvajati skladno s podrobnimi programi preiskav, ki kažejo gibanje žrebcev donorjev semena pred obdobjem odvzema semena in po njem;

ker se Odločba 95/176/ES o spremembi prilog k Direktivi 92/65/EGS za seme, jajčne celice in zarodke živali kopitarjev uporablja od 1. oktobra 1995; ker se morajo zato istočasno uporabljati veterinarska spričevala za trgovanje s semenom kopitarjev;

ker so ukrepi, predvideni s to odločbo, v skladu z mnenjem Stalnega veterinarskega odbora,

SPREJELA NASLEDNJO ODLOČBO:

Člen 1

Države članice zagotovijo, da se z njihovega ozemlja na ozemlje druge države članice pošilja samo seme kopitarjev, ki je med prevozom opremljeno s pravilno izpolnjenim zdravstvenim spričevalom, ki ustreza vzorcu iz Priloge.

Člen 2

Ta odločba se uporablja od 1. oktobra 1995.

Člen 3

Ta odločba je naslovljena na vse države članice.

V Bruslju, 24. julija 1995

Za Komisijo

Franz Fischler

Član Komisije

PRILOGA

VETERINARSKO SPRIČEVALO

za trgovanje s semenom kopitarjev

1. Pošiljatelj (ime in polni naslov) VETERINARSKO SPRIČEVALO Št. IZVIRNIK

2. Država članica odvzema

3. Prejemnik (ime in polni naslov) 4. Pristojni organ

Opombe (a) Za vsako pošiljko semena je treba predložiti posebno spričevalo. (b) Izvirnik tega spričevala mora spremljati pošiljko do kraja namembnosti. 5. Pristojni lokalni organ

6. Kraj nakladanja 7. Ime in naslov osemenjevalnega središča

8. Prevozno sredstvo

9. Kraj in država članica namembnosti 10. Registrska številka osemenjevalnega središča

11. Število in kodna oznaka posod za shranjevanje semena

12. Identifikacija pošiljke: sveže/ohlajeno/zamrznjeno [2] seme kopitarjev

12.1 Število posod za shranjevanje semena 12.3 Vrsta 12.5 Identiteta donorja semena

12.2 Datum(-i) odvzema semena 12.4 Pasma

13. Spodaj podpisani uradni veterinar potrjujem naslednje: 13.1 Osemenjevalno središče, v katerem je bilo zgoraj opisano seme odvzeto, pripravljeno in shranjeno za prodajo: 13.1.1 je odobril in ga nadzoruje pristojni organ skladno s pogoji iz poglavja I Priloge D k Direktivi 92/65/EGS; 13.1.2 se nahaja na ozemlju ali, v primeru regionalizacije, na delu ozemlja [3] države članice, ki je bila na dan odvzema semena pa do datuma pošiljanja semena v obliki svežega/ohlajenega 3 semena ali do izteka 30-dnevnega obdobja obveznega shranjevanja za zamrznjeno seme 3 prosta konjske kuge, skladno z zakonodajo ES; 13.1.3 je v obdobju z začetkom 30 dni pred datumom odvzema semena pa do datuma pošiljanja semena v obliki svežega/ohlajenega 3 semena ali do izteka 30-dnevnega obdobja obveznega shranjevanja za zamrznjeno seme 3 izpolnjevalo pogoje iz člena 4 Direktive Sveta 90/426/EGS [4]; 13.1.4 je v obdobju z začetkom 30 dni pred datumom odvzema semena pa do datuma pošiljanja semena v obliki svežega/ohlajenega 3 semena ali do izteka 30-dnevnega obdobja obveznega shranjevanja za zamrznjeno seme 3 vsebovalo samo kopitarje, proste kliničnih znakov konjskega arteritisa in infekcioznega metritisa kopitarjev; 13.2 Vsi kopitarji so bili sprejeti v središče skladno z določbami členov 4 in 5 Direktive 90/426/EGS; 13.3 Zgoraj opisano seme je bilo odvzeto od žrebcev donorjev semena: 13.3.1 ki na dan odvzema semena niso kazali kliničnih znakov kužne ali nalezljive bolezni; 13.3.2 ki v najmanj 30 dneh pred odvzemom niso bili uporabljeni za naravni pripust; 13.3.3 ki so najmanj zadnjih 30 dni pred odvzemom semena bivali na kmetijskih gospodarstvih, na katerih noben kopitar ni kazal kliničnih znakov konjskega arteritisa; 13.3.4 ki so bili najmanj zadnjih 60 dni pred odvzemom semena zaprti na kmetijskih gospodarstvih, na katerih noben kopitar ni kazal kliničnih znakov infekcioznega metritisa kopitarjev; 13.3.5 ki po mojem vedenju in kolikor sem lahko ugotovil, niso bili v stiku s kopitarji, obolelimi za kužno ali nalezljivo boleznijo v 15 dneh neposredno pred odvzemom semena; 13.3.6 na katerih so bile izvedene zdravstvene preiskave za živali, ki jih je opravil laboratorij, ki ga priznava pristojni organ, skladno s programom preiskav iz točke 13.3.7: 13.3.6.1 imunodifuzija v agarskem gelu (Cogginsov preizkus) za kužno malokrvnost, z negativnim izvidom; 13.3.6.2 bodisi serumnevtralizacijski test na konjski arteritis, z negativnim izvidom pri razredčenem serumu v razmerju ena proti štiri, bodisi test za izolacijo virusa konjskega arteritisa, opravljen na alikvotni količini vsega semena, z negativnim izvidom. 13.3.6.3 preiskava za infekciozni metritis kopitarjev, opravljena dvakrat v razmaku 7 dni, z izolacijo Taylorella equigenitalis iz predsemenske tekočine ali vzorca semena in iz genitalnih brisov prepucija, uretre in fosse uretralis, ob vsakokratnem negativnem izvidu; 13.3.7 na katerih je bil opravljen eden od naslednjih programov preiskav [5]: 13.3.7.1 Žrebec donor semena je neprekinjeno bival v osemenjevalnem središču najmanj 30 dni pred odvzemom semena, in v obdobju odvzema, in v tem času noben kopitar v osemenjevalnem središču ni prišel v neposreden stik s kopitarji nižjega zdravstvenega statusa kot je v osemenjevalnem središču. Potrebne preiskave iz odstavka 13.3.6 so bile opravljene na vzorcih, odvzetih dne [6] in ..6 najmanj 14 dni po začetku gornjega bivalnega obdobja in najmanj na začetku pripustne sezone;

13.3.7.2 Žrebec donor semena ni neprekinjeno bival v osemenjevalnem središču ali pa so v tem času drugi kopitarji v osemenjevalnem središču prišli v neposreden stik s kopitarji, nižjega zdravstvenega statusa kot je v osemenjevalnem središču. Potrebne preiskave iz odstavka 13.3.6 so bile opravljene na vzorcih, odvzetih dne [7] in ..7 najmanj 14 dni pred prvim odvzemom semena in najmanj na začetku pripustne sezone; Potrebne preiskave iz odstavka 13.3.6.1 je bil nazadnje opravljen na vzorcu krvi, odvzetem najkasneje 120 dni pred odvzemom semena dne.......... 7. Potrebne preiskave iz odstavka 13.3.6.2 je bil nazadnje opravljen najkasneje 30 dni pred odvzemom semena dne .. ali ko je potrjeno, da seropozitivni žrebec ne prenaša konjskega arteritisa, s testom izolacije virusa, ki je bil izveden ne več kot eno leto pred odvzemom semena dne ..7; 13.3.7.3. Potrebne preiskave iz odstavka 13.3.6 so bili opravljeni v 30-dnevnem obveznem obdobju shranjevanja za zamrznjeno seme in najmanj 14 dni po odvzemu semena na vzorcih, odvzetih dne 7 in .7; 13.4. Odvzem, priprava, shranjevanje in prevoz zgoraj opisanega semena so potekali pod pogoji, ki izpolnjujejo zahteve poglavij II in III Priloge D k Direktivi 92/65/EGS.

V...........................

..

(Podpis uradnega veterinarja) [8]

Žig 8

..

(Ime in kvalifikacije z velikimi tiskanimi črkami)

[1] UL L 268, 14.9.1992, str. 54.

2 UL L 117, 24.5.1995, str. 23.

[2] Neustrezno prečrtajte.

[3] Neustrezno prečrtajte.

[4] UL L 224, 18.8.1990, str. 42.

[5] Prečrtajte programe, ki se ne uporabljajo za to pošiljko.

[6] Vstavite datum.

[7] Vstavite datum.

[8] Barva podpisa in žiga se mora razlikovati od barve tiska.